Lav et referat af nedenstående tekst:

Tekst:
Anders K. Jacobsen var igen AaB's bedste offensive kort, da han scorede begge nordjyske mål i 2-2-kampen ude mod Silkeborg. Han ærgrede sig dog over, at mesterholdet ikke fik alle point med hjem, selv om det var bagud 1-2 ved pausen. - Jeg er selvfølgelig tilfreds med at score to mål, men det er en blandet følelse, for jeg synes godt, at vi kunne have vundet kampen. Vi har mulighederne og momentum i anden halvleg, men det er svært at konkludere på. - Der er chancer i begge ender, og det kunne gå begge veje, men vi viser i hvert fald fin moral ved at komme tilbage, siger Anders K. Jacobsen til Nordjyske. Med sine to scoringer er han nu i denne sæson oppe på tre i Superligaen, hvor han også har lagt op til to mål. Alligevel er den forsvarende mester kommet skuffende fra start i ligaen, hvor det blot er blevet til syv point i seks kampe - blandt andet efter fire uafgjorte.

Referat:
Anders K. Jacobsen havde blandede følelser, da han havde sikret AaB point ude mod Silkeborg.